Saliyané kanggo nggaringake awak sawisé adus, andhuk uga kena dimanfaataké kanggo hadiah utawa kado ulang taun lan ing acara nganténan.[1] Saliyané iku andhuk uga kena kanggo bahan nggawé kerajinan tangan kayata tikus-tikusan, bébék-bébékan kang bakalé dibungkus kaya parsél lan diwénéhi bahan-bahan liyané kanggo hiasan utawa assesoris.[1] Andhuk uga digunakaké tukang cukur kanggo nutupi awaké wong kang dicukur rambuté supaya ora kena rambut kang wis di kethok.[1] Andhuk uga kena kanggo ngelap kringet nalika ulah raga.[1] Biyasané andhuk dicénthélaké ing gulu nalika lagi mlaku-mlaku utawa mlayu-mlayu ing wayah ésuk utawa soré.[2]